钦定古今图书集成/明伦汇编/氏族典/第053卷 > 韦正贯
## 钦定古今图书集成/明伦汇编/氏族典/第053卷 > 韦正贯

按《唐书韦皋传》：“皋弟平，平子正贯，字公理，少名曰臧
孙，推荫为单父尉，不得意，弃官去，改今名。举贤良方
正异等，除太子校书郎，调华原尉。后又中详闲吏治
科，迁万年主簿，擢累司农卿。坐尚食乏供，贬均州刺
史。久之，进寿州团练使。宣宗立，以治当最，拜京兆尹、
同州刺史，俄擢岭南节度使。居镇三岁卒。”